મા સરસ્વતીએ સફેદ વસ્ત્રો ધારણ કર્યાં છે. સરસ્વતીનો ઉપાસક પણ મન, વાણી અને કર્મથી શુભ્ર હોવો જોઈએ. અહીં એક વાત હળવે જ કહેવાની કે શિક્ષક એ સરસ્વતીનો ઉપાસક છે. તેના જીવનની અસરો બાળક ઉપર પડતી હોય છે. બાળક વાણી કરતાં વર્તનથી વધારે વાતો શીખતું હોય છે. શિક્ષકે આંતર્બાહ્ય વિશુદ્ધ રહેવાનો પ્રયત્ન કરવો જોઈએ. કદાચ એ તેને શક્ય ન હોય તો ઓછા નામે તેણે બાળકો સામે શુભ્ર રૂપમાં રજૂ થવું જોઈએ. એવો મા શારદાનો તેના પનોતા પુત્રને સંદેશ છે.